b'\n_START_ARTICLE_\nJohnny McKinnon\n_START_SECTION_\nKariera\n_START_PARAGRAPH_\nKariero je za\xc4\x8del v ligi United States Amateur Hockey Association, v kateri je nastopil za mo\xc5\xa1tvo Cleveland Indians. Po eni sezoni je zamenjal mo\xc5\xa1tvo, a \xc5\xa1e vedno ostal v ligi USAHA, saj je oblekel dres mo\xc5\xa1tva Fort Pitt Panthers. Tudi za Fort Pitt je igral le eno sezono, saj mu je nato uspel preboj v ligo NHL, kjer je 2 tekmi odigral v ekipi Montreal Canadiens. Preostanek sezone 1925/26 je nato prebil v ligi Central Hockey League._NEWLINE_Naslednjo sezono, sezono 1926/27, je zaklju\xc4\x8dil v NHL mo\xc5\xa1tvu Pittsburgh Pirates, v katerem je ostal 4 sezone. V drugi sezoni se je uspel z mo\xc5\xa1tvom prebiti v kon\xc4\x8dnico, kar mu je uspelo edinokrat v svoji karieri, saj so Piratesi do\xc5\xbeiveli zatem dve porazni sezoni in je sledila selitev v Filadelfijo, kjer se je mo\xc5\xa1tvo po novem imenovalo Philadelphia Quakers. McKinnon je ostal zvest klubu kljub novemu imenu in je do\xc5\xbeivel \xc5\xa1e eno porazno sezono, po koncu katere se klub ni pobral, zato se je McKinnon zaradi pomanjkanja ponudb iz lige NHL preselil v ligo AHA. V ligi je pre\xc5\xbeivel dve sezoni v Kansas Cityju, dve v Oklahoma Cityju in \xc5\xa1tiri v St. Louisu. Kariero je kon\xc4\x8dal leta 1938.'